Question: Mi demandas min ĉu ekzistas disvastiĝinta vorto por la sporto “bouldering” (kiel grimpado, sed sen ŝnuregoj kaj sekuriloj kaj nur ĝis malmultaj metroj de alteco).

La evidenta eblo estas laŭvorta traduko el la angla: “ŝtonegado”

Answer: 
La respondo al la demando “Ĉu ekzistas ĝenerale akceptata esperanta traduko de *bouldering?*”, vi jam scias, estas **ne.**

Ĉar ni estas esperantistoj, la tujposta demando estas “Kiu estus oportuna traduko?”. Konsiderante, ke *bouldering* ne nepre okazas sur ŝtonegoj, sed ofte ankaŭ sur artefaritaj krutaĵoj en sportejoj ks., mi klopodus emfazi la teknikan diferencon kun tradicia montgrimpado: dum ĉi lasta postulas multan eltenemon kaj rezistokapablon, *bouldering* okazas laŭ pli malaltaj, mallongaj vojoj, kaj postulas malpli daŭran sed multe pli intensan fortostreĉon, kaj tial mi opinias, ke *basgrimpado,* laŭ propono de Kirilo en komento ĉi tie, estas tre bona.

Cetere, mi ne vere distingas inter *sporta grimpado* kaj *basgrimpado* en ajna lingvo, sed tio ŝuldiĝas al mia ekstermedieco.
Ŝajnas al mi ke la plej evidenta esprimo estas la klarigo en via demando:

* malalta grimpado
* ŝton-grimpado
* senŝnura grimpado